
Tisztelt Teljes-ülés ! 

A jogászegylet keretében előadásra kerülő anyag rend- 
szerint a jogdogmatika körébe vág s jogkonsirukciók körül 
forog. A jog továbbfejlesztését csak nagyon kevesen és rit- 
kán szolgálják, a jogrendszemek megcsontosodott alapelvei- 
től való eltérés szükségességét pedig legfeljebb ha egy-egy 
előadó meri évenkint felvetni, a nélkül, hogy akár itt, akár 
az egylet keretén kivül visszhangot tudna kelteni. Tisztában 
vagyok azzal, hogy az én előadásomnak is ugyanez lesz a 
sorsa. 

Akkor miért zaklat ? kérdik most magukban a türelmet- 
lenebbek. Akkor minek untat ? kérdik a türelmesebbek. Akkor 
mit akar? kérdi a harmadik rész bizalmatlan tekintettel. 

Fel akarom hivni mások figyelmét is erre a nevezetes 
problémára, fel akarom tárni a magam meggyőződését azért, 
mert azt már mindenki tudja, hogy a sztrájkra a jogszabá- 
lyok mai formáikban sehol és sohasem nyernek alkalmazást. 
Fel akarom hivni az általános figyelmet e kérdésre azért, 
mert itt új jogelvek alkotásának szüksége égető. Tárgyalnunk 
kell e kérdést azért, mert a törvényhozás eddigi működése 
az igazságnak meg nem felel. Tárgyalnunk kell e kérdést 
azért, hogy legalább a jóakarat hiányával, a buzgalom hiá- 
nyával s kötelességmulasztással ne vádolhasson senki. Ne 
féljünk az igazságtól, ne féljünk az igazság következményei- 
től, hiszen ha mi sem bizunk az igazságban, akkor ki biz- 
zék benne? 

A mikor a sztrájk kérdésének kutatásához fogtam, nem 
volt semmiféle előre mégfogant véleményem arról, hogy he- 
lyes-e, jogos-e^ igazságos-e? Épen ezért az egymással szem- 

276 1* 



Digitized by VjOOQIC 



ben álló felek érveit elfogulatlanul vizsgálva iparkodtam 
eredményre jutni, ez azonban nem sikerült, ezért új úton 
indultam meg s alakítottam meg véleményemet. Ez úton a 
jog gazdasági alapjait, a társadalmi alakulást és ennek pa- 
rancsoló tényezőit, ezeknek a joghoz való viszonyát vettem 
vizsgálat alá. 

Az út, melyen haladtam, a jog természetes kialakulásá- 
nak útja, s mégis szokatlan, mert az alkalmazott kutatás 
idegenszerűbb mint a tisztán elméleti. 

Ezeket azért tartottam szükségesnek előrebocsátani, hogy 
a tárgyalás módja tekintetében előre tájékozva legyenek. 

I. Minden alkalmazott és főnök, segéd és mester, mun- 
kás és vállalkozó közötti viszony helyes megitélése czéljából 
ismernünk kell az alkalmazottaknak, mint társadalmi osz- 
tálynak helyzetét és ez osztálynak a tőkéhez való viszonyát. 
Épen ez az a kérdés, melyre nézve oly nagy tévedésben vaii- 
nak a jogászok, mert foglalkozásuknál fogva mindig csak a 
tételes törvény rendelkezései alapján Ítélik meg a jogviszo- 
nyokat. A gazdasági fejlődésszülte alakulatokkal, a jogviszo- 
nyoknak ebből folyó változásával nem törődve a jogász a 
maga kétezeréves jogelveinek béklyóiba szorítva gondolkozik,, 
elfelejtve azt, hogy ez elvek, más gazdasági viszonyok, & 
megélhetés eltérő feltételei, az egyéni érvényesülés, a köz- 
jogok eltérő szabályozása mellett jöttek létre. Eunek követ- 
kezménye nem lehet más, mint eltávolodás a való élet szűk* 
ségleteitől, a többség jogi gondolkozásától. 

A jogtudomány társadalomtudomány és ennek daczára, 
sem a sociologia, sem a társadalomgazdaságtan elveinek a 
jogban való alkalmazásával nem találkozunk. Pedig az újkor 
nagy jogi kérdéseit e nélkül nem lehet megoldani. A jog* 
tudomány e segédtudományaiban úgy a múlt, mint a jeleír 
szempontjából tisztában kell lennünk, hogy a jogszabályok 
jelentőségét át is értsük. 

A kérdés részleteivel nem akarom untatni, de a későb- 
biek megértése czéljából egynéhány tényt kell leszögeznem^ 
A czéhrendszer az ipari munkás megélhetését biztosította 
ugyan, de egyúttal korlátozta is a munkást ips gyámkodott ia 
felette. A jobbágyi intézmény hasonlóképen biztosította & 

földmives megélhetését és korlátozta szabadságát. A régi jog- 
rendszerekben a jobbágyság és ipari munkásság mindig mint 
együttesség, mint rend szerepelt. Az egyénnek nem volt 
szerepe- 

A gép megszünteti a czébeket, az új rendszerű föld- 
mivelés és a gazdasági viszonyok változása megszünteti a 
jobbágyságot. Minden fajta munkás a divatossá vált jelszavak 
szemüvegének segítségével is mint egyén jelenik meg, a jogász 
tehát az ö jogait mint egyénét szabályozza. Létre jő a 
szabad szolgálati szerződés, A mikor ezt törvényes intéz- 
ménynyé tették, nem láthatták hogy milyen gazdasági viszo- 
nyok fognak bekövetkezni, de hogy ennek ilyen szabályozása 
már akkor helytelen alapon tőrtént, azt az a körülmény is 
megvilágítja, hogy a szolgálati szerződést a római jogi lóca- 
tio conduciio operarum mintájára szabályozták. A római 
jognak ez az intézménye pedig oly esetekre vonatkozott, a 
mikor rabszolgatulajdonos adta bérbe rabszolgáit másnak 
végzendő munka ezéljaira. Ezeknek a szabályoknak szabad 
munkásokra való alkalmazását kimondani nem jelenthetett 
tehát mást, mint a megkötöttség nevének megváltoztatása 
mellett legalább is fentartani a megkötöttséget. 

Tárgyilagos szemmel nézve az Európában végbement 
változást kétségtelen tényként állapítható meg, hogy szabaddá 
csupán a vállalkozó lett, a földbirtokos helyzete pedig nem 
változott. A földmives a jobbágyság felszabadítása után is 
épen úgy jelentkezik munkára az uraságnál, mint előbb s 
épen úgy az uraság állapítja meg a bérét, mint előbb. Sőt 
a munkásoknak, mint összetartozó osztálynak az előbbi rendi 
összetartozás helyébe lépése, minden rázkódás nélkül, sőt 
teljesen észrevétlenül megy végbe. Az uraság, illetve intézője 
hallgatag köti a szerződést, nem is áll szóba sem az egyes-^* 
Bel, sem az összességgel, hanem a munka végeztével kiadja 
a részt együtt mindnyájuknak. 

Az ipar terén a helyzet eltérő. A czéhek megszüntetés 
Bével megszűnik az ipari munkásokat összetartó kapocs. 
Minden munkás külön áll társaitól, elszigetelve, kis műhelyek- 
ben legfeljebb négy-öt társával dolgozik. A nagyiparnak kel- 
lett kifejlődnie, hogy ez megváltozzék. A nagyipar e válto- 

zást azzal idézte elő, hogy egy üzemben egymás mellett és 
egymás munkájának kiegészítőiként százakat alkalmazott. 
Az együtt alkalmazottak a gyár közelében tehát együtt laknak, 
bérük és így életkörülményeik azonosak, a mi az egyenlőség 
tenyéré hívja fel figyelniünket, a maguk egyenlősége és a 
mások különbözősége felhívja figyelmünket arra, hogy azo- 
nos érdekeik vannak. Az egyenlőség rokonérzést fakaszt. 

Az ipari munkásoknak nemcsak a munkája lett kollek- 
tív, hanem egésj; élete, gondolkozása, érzése, szelleme, a 
minek eredménye a testületi szellem keletkezése. A íöldmíve- 
sek között a jobbágyi, rendi, mint szintén testületi szellem 
pedig meg sem szűnt. 

Igaz, hogy a termelés nem minden iparban nagybani, 
de azért a munkások alkalmazási feltételei, a munkaidőtől 
a bérig ezekben az iparágakban is egyenlősültek s így az 
összetartozás érzését kifejlesztették. 

Ezt a változást, mely az iparban végbement és az egyenlő- 
séget eredményezte az összes munkások munkafeltételeire és 
azt, hogy a földmívelés terén állandóan ilyen maradt a jog- 
gal foglalkozok nem vették észre és nem tágítottak a mellől 
a felfogás mellől, hogy a niunkabéri szerződés nem eredmé- 
nyez semmi mást, mint nkötelmi jogi külön viszonyokat sza- 
bad és egyenlő egyének köz t». Elfelejtették mint Gierke: 
«A magánjog socialis feladatai» czimű munkájában mondja, 
hogy «ez a szerződés nemcsak kötelmi viszonyt teremt, ha* 
nem ezt a személyt egy gazdasági szervezet iagjává teszi, 
melynek egyedüli hordozója a vállalkozó ...» 

II. A régi római társadalom gazdasági alapja egyedül a 
tulajdon, mert nemcsak a föld, a munkaeszközök és a töke, 
hanem a dolgozó emberanyag: a rabszolga a termelő tulaj- 
donában vannak. A középkor jobbágyrendszere sem különbö* 
zik a rómaitól lényegében, csak külsőségeiben. Nem csodál- 
kozhatunk tehát azon, mondja Charles Benoistf* hogy az- 
előtt csak a tulajdon számára hoztak törvényt. És nem cso- 
dálkozhatunk azon, hogy ez egyoldalú szempont következtében 

* Le travail dans l'etat moderné (Revue des deux Mondes 190O 
dcczember 15-iki szám). 

a tulajdonos a nem tolajdonossal szemben a jog minden ré>* 
szén előnyben részesül. 

Nem csod&Ikozhatnnk tehát azon sem^ hogy a tulajdon* 
jog, vagyis a dolog feletti rendelkezés által a kötelmi jog 
oly szabályozást nyert, melynél fogva a háztulajdonos vagy 
szatócs sokkal kegyetlenebb zsarnokságot fejthet ki, mint 
Tiberius vagy Caligula.-^ A tulajdon révén válik lehetővé az, 
hogy egyik polgár a másik felett rendelkezik, hogy egyik a 
másiknak alá van vetve. Az ok, mely ezt különösen lehetővé 
teszi, az emberi erőnek, a munkának az emberrel való kap- 
csolata daczára a dologgal való egyenlő elbánása. A lakás 
bérlője a lakással, a vállalkozó a munkással rendelkezik, az 
utóbbival szabadabban, mert a lakás ingatlanban levén ter- 
mészeténél fogva állit fel korlátokat. 

A mai gazdasági élet a gépen, illetve tulajdonon és a mun- 
kán nyugszik, legalább oly részben a munkán, mint a tulajdo- 
non, a mit a találmányok s az igények és az emberek számának 
nagy szaporodása idézett elő. A munka jelentőségének tehát 
kifejezést kellene a jogban nyernie. Miután pedig a társadalmi 
osztályok a tulajdon alapján csoportosulnak, két fő osztálya 
van a társadalomnak: a vagyonosoké és a vagyontalanoké. 
Ezek érdeke ellentétes lévén, a rájuk vonatkozó jogszabályok, 
melyeknek feladata az érdekek védelme, sem lehetnek azo- 
nosak. Egyelőre két magánjogi törvénykönyv kellene: a tu- 
lajdoné és a munkáé. Mielőbb el kellene készíteni, mert kü- 
lönben ezen is végig fog seperni a gyors és kellően át nem 
gondolt munkája a forradalomnak. Hogy milyen égetően 
szükséges volna ez, azt semmi sem világítja meg fényeseb- 
ben, mint a legújabb polgári törvénykönyvek alapelveinek és 
részletes elveinek a római joggal való hasonlósága, sőt azo- 
nossága. Pedig folyton azt hangoztatjuk, hogy a jognak a 
gazdasági viszonyokon k^ nyugodnia, ezek pedig óriási vál- 
tozáson mentek keresztül. 

Egy* két futópillantás a gazdasági változásra, melynek 
az újabb időben gyakran forradalmi lökést adott egy-egy 
újabb találmány, kétségtelenné fogja tenni, hogy a jog szabá- 

^ Menger, Neue Staatslehre: 139. 1. 

lyai ma nem lehetnek ugyanazok, mint <a rómaiaknál voltak, 
BÖt hogy olyanok sem lehetnek már, > a milyenek csak egy 
század, söt egy félszázad előtt voltak 

Az kétségtelen, hogy a tulajdonnak jelentősége csupán 
mint az életfentartás eszközének lehet s szabad lennie, hogy 
ebben a tekintetben lényeges változás következett be a jelen- 
ben. E változás szinte forradalmi, mert jóllehet a termelés 
ozélja és rendeltetése nem változott, eredményességének vál- 
tozása vissza kell hogy hasson a társadalmi s jogi viszo- 
nyokra, melyeknél a mennyiségi változások minőségi válto- 
zást is jelentenek. Egy-egy találmány, mely valamely czikk 
előállitását megkönnyíti, nemcsak a régi szerszámokat teszi 
feleslegessé s újakat szükségessé, hanem a szükségletek ki- 
elégítésének lehetőségét is megnyitja oly irányban, melyben 
eddig zárva volt a nagy tömegek számára. ^ Másrészről meg- 
változtatja a termelés módját, mert a mig az egyszerű szer- 
szám a munkás szolgálatára való a termelésnél, addig a ta- 
lálmány folytán előállott nagy szerszám: a gép maga körül 
sok munkást csoportosít » szolgálatába hajt. Az egyszerű 
szerszámot a munkás kezeli, a gépet már csak kiszolgálja. 

A találmány következtében a munka berendezése is át- 
alakul tehát, a műhelyek megszűnnek, helyükbe a gyárak 
lépnek, . az elszigetelt munka helyébe az összpontosított 
munka lép. De a gyár a munkán kívül is maga körül cso- 
portosítja az embereket, állandó foglalkozást tudván adni a 
gyár közelébe vonja a munkástömegeket. A gyár nem meg- 
rendelésre, hanem raktárra dolgozván megváltoznak a mun* 
kasok megélhetési, tehát gazdasági viszonyai s ennek követ- 
keztében erkölcsi s szellemi életük. A gépek a munkát együt- 
tessé tevén, mi sem természetesebb, mondja Benoist, mint hogy 
a munkás élete, életfelfogása, gondólkozásmódja is collectiwé 
lesz. Megtanulja, hogy összes társaival együtt a gép kiszol- 
gálója, a géptől függ s így támad fel benne az együttérzés 
is társai irányában, mely viszont a közös ellenség: a gép, 
illetve tulajdonosai elleni bizalmatlanságot, sőt ellenségeske- ' 
dést váltva ki, úgynevezett osztályöntudattá lesz. Amit már 
természetesen megelőz a munkásoknak gazdasági osztálylyá 
válása. «A másokkal való tervszerű együttműködésben, 

mondja Marx,^ a munkás ledönti az egyéni korlátokat és 
fajtája tulajdonságait fejti ki. 

Az osztályalakulás a másik oldalon természetesen szin- 
lién egyidejűleg megy végbe. A gép ugyanis szükségessé 
teszi a tőke egyesülését, a vállalkozó helyén esetleg csak 
pénzhatalom áll s nem a régi mester. A vállalkozó, mondja 
Benoist,* személytelenné válik, vagy olyanná, a ki csupán a 
gazdasági erejét adja s ennek daczára ma is azok a szabá- 
lyok nyernek a munkáltatóhoz való viszonyra alkalmazást, me- 
lyek a régi mesterre álltak. A tőkés ma már nem is szakember, 
hanem tőkés, a kinek csak a haszon lebeg szeme előtt. 
A tőkések érdeke csupán a haszon, mint czél elérése. E kö- 
zös czél közös érdeket teremt köztük, s ezzel a tőkésosztály 
már meg is alakult. Miután pedig tudásban, műveltségben s 
igy a kölcsönös megértésben messze felette állnak a munká- 
soknak, kétségtelen, hogy osztálylyá válásuk is gyorsabb s 
összetartásuk is nagyobb mint a munkásoké. 

A munkásoknak jobb dolguk van ugyan ma mint régeb- 
ben volt, de kérdés, hogy abban a mértékben emelkedett- e 
az ő állapotuk, mint az általános jólét. A mai korban viszont 
a munkások élet és munkafeltételei sokkal egyenlőbbek, mint 
azelőtt 8 igy az egyes munkással szemben gyakorolt hatal- 
maskodás a többiek helyzetére hamarább és érzékenyebben 
hat vissza mint azelőtt. Innen a munkásoknak az egyenlőség 
utáni törekvése a munkafeltételekben, a milyenek az egyenlő 
elbánás, a munkabér legkisebb mértékének megállapítása, a 
darabszám elleni törekvés. 

Az állam alapja a gazdasági érdek. A gazdasági érdek 
pedig a nagy tömegeké s nem az egyeseké. Az államnak 
ebben, a tömegek érdekét előmozdító irányban kell haladnia, 
hogy fennállását biztosítsa. Ideje tehát, hogy a munka érde- 
kében minél hathatósabb tevékenységet fejtsen ki a törvény- 
hozó, mert az az állam fennállásának érdeke is. 

A munkások a termelésnél együtt vannak, természetes^, 



^ Das Eapital I. k. 286. L, 291. 1. 

^ Le travail dans TÉtat modemé (Revue dex deus Mondes 1900 
decz. 15. szám.) 

hogy jogaikért egyesülten küzdenek. Az első esetben kény- 
telenek, a másodikban akarnak egyesülni, mert belátják en- 
nek czélszerűségét. Hogy a fennálló törvények megváltozta- 
tására törekszenek, az természetes azért, mert ezek a tulaj- 
donon épülnek s nem a munkán. A jog azonban produktuma 
a gazdasáfgi viszonyoknak — mondja a történelmi matería- 
lismuB — alapul a technikai produkczió szolgál, területe a 
a gazdaság, az anyagi javak egy bizonyos módon való elő- 
állítása és kicserélése határozza meg a társadalom jogi ala- 
kulását 

A joggal foglalkozók legnagyobb része azonban még 
mindig nem képes ezt átérteni s a kiknek meg volna rá a 
képességök, félúton megállnak, mint Gierke (Sociale Auf- 
gaben d. Privatrechts czimű munkájában) : már megállapítja, 
hogy a munkabéri szerződés több, mint egyszerű kötelmi 
viszony, mert a munkás általa egy a tőkés által egyedural- 
milag kormányzott szervezet tagjává lesz s így az ipaii so~ 
cialjog kezd előtérbe nyomulni, de még ő is szabad akarat- 
elhatározásról beszél a munkásnál. Még ez a szabadabb fel- 
fogás is útjában áU a megfelelő jogi szabályozásnak, meny- 
nyivel inkább a régi, még ennyit sem látó felfogás. A föld- 
mivesmunkások munkafeltételei pedig kezdettől fogva egyen- 
lők maradván, a gazdasági socialjog, mely előbb rendi alapon 
létezett, meg sem változott. 

III. Ez a gazdasági socialjog arra való, hogy a gazda- 
sági igazságtalanságokat megszüntessék általa. 

Kétségtelen tény ugyanis, hogy gazdasági igazságtalan- 
ságok léteznek. Az is bizonyos, hogy ezek elhárítása szüksé- 
ges s az is bizonyos, hogy ez a jogi és erkölcsi elvek meg- 
változtatásával fog végbemenni. A gazdasági igazságtalanság 
megváltoztatásának módja pedig az erkölcsi visszahatás s 
ennek nyomában járó jogi visszahatás lesz. Vagy a mint 
Schmoller^ mondja: <A magasabb művelődéssel, az érzéke- 
nyebb erkölcsi érzéssel, az erkölcsök és a jog fejlődésével 
fokozatosan áll csak be a változás ». «A mint mi nem érez- 
zük káros hatását, hogy nekünk a rabszolgatartás és az át- 

* «A gazdasági igazságtalanság, a forradalom és a reform.» 

öröklődő munkaszerződések nincsenek megengedve, épen olyan . 
kevéssé szenved az angol ipar a mostani gyári törvények 
alatt, melyek harminoz évvel ezelőtt igen nyomasztóknak lát 
szottak volna». Majd alább igy folytatja Schmoller: «Igaz 
ságtalanság^ ha bizonyos munkaadók rendszeresen arra tőre 
kednek, hogy lehetőleg sok gyermeket és tanonczot foglal- 
koztassanak, hogy ezáltal bizonyos számú foglalkozásnélkúli 
egyén készletben legyen, kivel a dolgozókat sakkban lehei 
tartani . . .» 

Csakhogy mindezeket az igazságtalanságokat a jogász 
nem veszi észre, ő csak azt látja, hogy az emberek egy 
része abbahagyja a munkát, jóllehet vállalta, ő csak szerző- 
désszegést lát. ö csak azt látja^ hogy nagyobb bért és ke- 
vesebb munkaidőt követelnek a sztrájkolok. Hogy ennek a 
révén egy óriási gazdasági igazságtalanság lesz megszüntet- 
hető, mert a nem dolgozók munkát kapnak, az öt nem ér- 
dekli, mivel a konkrét eseten kívül mivel sem törődik. 

Minden jogásznak közgazdásznak és sociologusnak isf 
kellene lennie és akkor megértené Kidd^ kijelentését, mely 
szerint « Bármint vélekedjünk is, az a következtetés kikerül- 
hetetlen, hogy a nép nagy tömege az ú. n. alsóbb osztályok 
szempontjából — még a mai előrehaladott czivilizácziókban 
is — ama feltételek, melyek közt ezek élnek és dolgoznak, 
most is nélkülözik a józan ész jóváhagyását ». Kidd tehát 
még szigorúbban fogja fel a helyzetet, mint a jogász felfog- 
hatná, a ki mindent az igazság szempontjából kell, hogy 
nézzen. 

Ha már most nem az egyes eset, hanem általános tár- 
sadalmi és gazdasági szempontból nézzük a kérdést, úgy két- 
ségtelen, hogy egészen más eredményre jutunk a munkabér- 
szerződés megítélése tekintetében. De két körülményre nézve 
kell tisztába jönni. Az első pont, hogy a munka nem közön- 
séges árúczikk, a rávonatkozó jogi elveknek is különböznie 
kell tehát azoktól az elvektől, melyek a közönséges árúra s 
dolgokra állanak. A munkaerő és ember el nem választható 



^ 4[Tár6adalmi evolacziot 68. 1. Ford. G^öcze Sarolta. (A magyar 
tud. akadémia kiadvány a, j 

egymástól s igy az embert sohasem szabad elfelejteni, a ki- 
vel a mnnkaerő össze van kötve. A második pont pedig, hogy 
á mnnkabérszerződést az általános helyzet szempontjából kell 
nézni, az kitűnik abból a már megvilágított körülményből, 
hogy egyéni mnnkabérszerződés nincs, hanem csak egjrüttes 
szerződések vannak, mert a munkafeltételek, a munka, a bér, 
stb. minden egyenlő munkát végző munkásra nézve egyenlővé 
lett a mai társadalomban. 

A jobbágyság megszüntetése és a bérmunkásság kialaku- 
lása részletekbeni változást idézett ugyan elő, de a helyzetet 
lényegében nem változtatta meg. A míg a nép határozott 
tömegei a jobbágyság idején eleve meghatározott személytől 
függtek, addig a bérmunkásság eleve meg nem határozott 
személyektől függ. A bérmunkás szabad szerződése az ő hely- 
zetét annyiban változtatta meg, hogy nem kénytelen A-val 
szerződni, hanem B vagy C-vel is szerződbetik. A feltételek 
azonosak akárkivel szerződik, csak a munkaadó személye 
változik. De e tekintetben sem teljesen szabad, mert a miben 
azelőtt a törvény kötötte meg, abban most a szegénység köti 
és a jogadta szabad költözési joggal nem élhet. 

A változott viszonyokhoz képest átalakult jogrendnél 
fogva az egyes munkás ugyan teljesen szabaddá lett az egyes 
munkaadótól, de a munkások összességnek s nagy tömegé- 
nek függése a munkaadóktól, mint összességtől, semmit sem 
változott. 

A munkások összességét mint osztályt a vállalkozók vagy 
munkáltatók összességével, mint osztálylyal szembeállítva, az 
igazság követelményei sokkal világosabban szembetűnnek, 
mint az egyes munkás és az egyes munkáltató szembeállitása 
esetén. A szerződési szabadság az egyes munkás szempont- 
jából megvan, az osztály szempontjából nincs. A munkás- 
osztálynak ugyanis kell dolgoznia hogy megéljen, az egyes 
munkásnak szabadságában áll egyideig nem dolgozni s talán 
módjában az is, hogy a munkaadók közt válogasson. Ax 
igazság vizsgálatának szempontjai szerint tehát különböző 
eredményekre jutunk. A jogszabályok azonban nem az el- 
szigetelt egyénre, hanem a társadalom tagjára vonatkozván, 
minden hasonló osztálybelire egyaránt kiterjednek, tehát nem 

az egyes, h^nem az összesség szempontjából birálandók. Az 
osztályhoz kötöttség tehát külön szabályokat tételez fel. 

A gazdag és szegény osztály érdekei ugyanis ellentéte- 
sek, mert mig az uralkodó osztály életczéljai : a vagyon sza- 
porítása, fentartása és élvezete — addig a nép nagy töme- 
gének életezélja: az egyem lét fentartása és fejlesztése, az 
élet s egészség biztonsága. Elégséges táplálék, lakás, ruházat 
a szellemi szükségletek kielégítése, rendezett családi élet, a 
testi lét sértetlensége . . .^ Kétségtelen, hogy a törvényalkotó 
osztály a maga szükségletei szerint állapítja meg a jogren- 
det, de mert az alsóbb néposztály életczéljait sem nem érti, 
sem előmozdítani nem hajlandó, annak külön szabályozása 
szükségét el nem ismeri, ha figyelmének felhívása után szük- 
ségességét belátni képes volna is. Pedig a munkásság élet- 
czéljának megvalósítása is közjó, mert hiszen ez is minden- 
kinek jó. Nem helyes tehát, hogy ezt a mai államhatalom 
magánügynek tekinti, melynek szabályozását a íí szerződési 
szabadság* elvei szerint tartja megoldhatónak. 

A mai állam individualistikus, anélkül azonban, hogy 
ennek összes következményeit levonná, mert az egyénnek 
sok oly joga van, melyet eleve védelemben részesít^ nem 
gondolva arra, hogy e jog védelme s az újabban szerzett jog 
védelme egyesek részére kiváltságos helyzetet teremt. Igaz 
tehát a mit Kidd mond az élét küzdelmeiről: «a harezo- 
lók • . . nem egyenlő fegyverekkel harczolnak, mert egyik 
párt fegyvere tisztán a haszon csökkentésében áll. holott a 
másik párt fegyvere a jog, melynélfogva embertársaikat szük- 
ségre és éhezésre kényszerítik. » ^ 

A mai jogrendszer a középkoritól egy lényeges pontban 
különbözik, a középkori jogrend megkötötte a munkást, de e 
megkötéssel együtt megélhetését is biztosította, a mai jog- 
rend megköti, de megélhetését nem biztosítja. 

lY. Lehetetlen meg nem érteni azt, hogy a gazdasági 
viszonyok változásával megváltotok az embereknek az igaz- 
ságosról táplált fogalma s igy lehetetlen be nem látni anni^k 

1 y. ő. Menger: Neue Staatslehre: 25. s köv, 1. és 96. 1. 

2 Kidd : i. m. 203. 1. 

a szükségességét, hogy a gazdasági viszonyok közveüen ha- 
tása alatt álló munkabéri szerződés újabb szabályozása nem 
vált volna szükségessé. Lehetetlen be nem látni, hogy a 
munkabéri szerződést a viszonyok a munkások óriási számára 
nézve már előre megállapították, hogy ezzel szemben a mun* 
kasnak már nincs más szerepe, mint vagy elfogadni, vagy el 
nem fogadni azt. Lehetetlen be nem látni, hogy a szerződés 
nyújtotta előnyök teljes mértékben egyenlősültek. Lehe- 
tetlen továbbá kitérni az elöl a tény elől, hogy azok a mun- 
kások, a kik a munkamegosztásnál fogva sokan együtt ké- 
szítenek el egy czikket, mind érdekelve vannak a velük dol- 
gozók munkafeltételei kérdésében épúgy, mint a velük dol- 
gozók munkája eredménye tekintetében. Mi sem természe- 
tesebb tehát, mint az a törekvés, hogy a munkabéri szerződés 
feltételeinek közös megállapítására s a már előbb kötött szer- 
ződések feltételeire befolyást nyerjenek. Hogy ez a törekvés 
igazságos és jogos: az az előbbiekből szükségszerüleg követ- 
kezik. E czélból a munkásoknak tehát egyesülniök kell. Ez 
egyesülésre annál nagyobb szükség van, mert a munkáltatók 
úgy is összetartanak. Már Smith felismerte e tényt mikor 
így nyilatkozik: «A ki azt gondolná, hogy a munkáltatók 
valóban csak ritkán szövetkeznek, az ép oly kevéssé ismeri a 
világot, mint magát a kérdést. A munkáltatók mindig hall- 
gatagon, de tartósan s egyforma módozatok mellett egyesül- 
nek azon czélból, hogy a munkabér a tényleges állapoton 
felül ne emelkedjék. » 

A mikor a munkások is belátva ez egyesülés s beavatkozá- 
suk és befolyásuk érvényesítésének szükségét, ennek érvényt 
szerzendők a szerszámot letéve sztrájkba lépnek, csupán a 
gazdasági viszonyok előidézte helyzet következményeit von- 
ják le. Mert bármennyire individualistíkus alapon álljon is 
valaki, bármennyire is a mások jogkörébe való avatkozásnak 
tűnjék is az, ha a munkások egy társuk szerződése miatt a 
maguk szerződését megszegik, még sem helyezkedhetni más 
álláspontra, minthogy elavult jogszabályokkal az új viszonyok 
rendjét fentartani nem lehet Új jog kezd kialakulni, mely a 
társadalom egyes osztályainak helyzetét szem előtt tartja, 
mely a régi formákat elveti. 

Annak az új jogi meggyőződésnek a hatása alatt kelet- 
kéznek a munkások és munkáltatók közt ma már mindenütt 
a külföldön úgy mint nálunk általánossá vált kolleMiv-szer- 
ződések. Kétségtelen, hogy e szerződések kötésével áz egyén, 
az egész individuális szerződési szabadság, sőt az individuális 
jogrendszer elve meg van támadva. A kollektiv-szerződés 
magában foglalja azt az elvet, hogy az ebben megállapított 
feltételektől sem niunkás, sem vállalkozó el nem térhet. Az 
egyénnek már most formailag sem marad egyéb joga, mint 
vagy megkötni, vagy meg nem kötni a szerződést. 

A mit tehát a gazdasági viszonyok kialakítottak, azt a 
kollektív- szerződések szabályba foglalják. így a viszonyok ha- 
tása alatt a belátás a jogi felfogás átalakítását eredményezi. 
E tekintetben az a felfogás ma már túlhaladta legújabb tör- 
vényeinket is, mert micsoda képtelen rendelkezés a kollektív 
szerződések kötésének általánossá válása idején fentartani s 
érvényt szerezni akarni oly rendelkezésnek, mint az 1884 : 
XVn. t.-cz. 162. §-áé, mely szerint: « Összebeszélések, me- 
lyekkel ... a segédek oda törekszenek, hogy közös munka- 
szünetelés által a munkaadókat magasabb bér megadására 
kényszerítsék s általában tőlük jobb munkafeltételeket csikar- 
janak ki . . . jogérvénynyel néni birnak.» 

Az ósdi felfogás benne van a kifejezésben, segédekről 
beszél a törvény ma, a mikor már csak munkás van, a kis- 
ipart tartja szem előtt, a mester és segédnek a czéhrendszer- 
beli patriarchális viszonyát. Elfelejtette, hogy ma már gyá- 
rak vannak s hogy a tömegárut kisipar nem termelheti, hogy 
ma a saját érdekében össze kell beszélnie a munkásnak a 
munkafeltételek megállapítása czéljából. 

Épen így lehetetlen jogilag megindokolni az 1898 : U. 
t.-cz. 65. §-ának hasonló rendelkezését, mert a törvény 8. 
§-nak rendelkezése szerint az egy munkára vállalkozók egy 
birtokossal kötnek szerződést, söt magának a törvénynek 7. 
§-a a közös munkára vállalkozottak egyetemleges felelősségét 
állapítja meg a gazdával szemben. Az egyetemlegesen felelős, 
köllektivé szerződő munkálok összebeszélésének tilalma a 
régi jog elvei szerint sem indokolható, nemhogy a változott 
viszonyoknak megfelelően alakult jogelveknek megfelelne. 

Kétségtelen, hogy e törvényes tilalmaknak egyedüli lét- 
alapja a törvénybe való foglalásuk. Kétségtelen, hogy e ren- 
delkezés azon a helytelen gondolaton alapszik, hogy a munka- 
béri szerződés individualistikus. Indokolni ezt a szabályt 
semmivel sem lehet akkor, mikor kétségtelen, hogy a mun- 
káltatóknak ilyen megegyezései léteznek, A kettő közt azon- 
ban lényeges különbség van, mert a munkás megkötése da- 
ozára viszonyainak kényszerítő hatása alatt könnyebben szegi 
meg, mint a munkáltató. A mint a viszonyok az individuális 
munkabéri szerződésre vonatkozó elvek gyakorlati alkalmazását 
elfelejtették velünk, éppen úgy elfelejtették azt, hogy az ilyen til- 
tott szerződések érvénytelenek, mert mire e szerződések kérdés 
tárgyává tehetők, a munkások már eredményt értek el általuk. 

Jogelveink gyakorlati hasznavehetetlensége sehol sem 
olyan szembetűnő, mint a munkáskérdések körül. 

Y. A jogügylet ozéljáról és a jogügyleti akaratról nem 
szándékom bővebben szólani. Csak rámutatok arra a lehetet- 
len álláspontra, mely szerint a munkabéri szerződésben ki- 
nyilatkoztatott akarat, a szerződési akarat. Ez elv alapján a 
munkásnak a szerződéssel az a czélja, hogy dolgozzék, a mun- 
káltatónak pedig, hogy bért fizessen. Hogy a munkásnak csu- 
pán megélhetésének biztosítása, a munkáltatónak pedig az el- 
érendő nyereség, vagy kényelem lebeg szeme előtt, erről úgy 
látszik semmit sem tud a jogtudomány. Ne csodálkozzunk 
azonban azon, hogy a munkás tud róla, mert az ő gondol- 
kozását nem zavarta meg a jogelmélet. Miután a munkásnak 
az a czélja, hogy a maga és családja megélhetését, a mun- 
kásság életfeltételeinek biztosítását érje el a munkaszerződÓB 
által, mihelyt ezt akár a munkáltató, akár ettől független 
körülmények behatása következtében biztosítva többé nem 
látja, magát a szerződés teljesítésére tovább kötelezve nem 
is tekinti s ekkor bekövetkezik a sztrájk. 

Kétségtelen, hogy a munkabéri szerződést, ennek meg- 
szegesét és a sztrájkot nem lehet s nem szabad a jognaik 
azon szabályai szerint elbírálni, melyek ma minden ügylet 
elbírálásánál egyformán irányadók s melyeket a jogegyenlő- 
ség követelményének tekintenek. Egészen eltekintünk áttolj 
hogy ezek a szabályok általában is helytelenek. 

Nem szabad e szerződésszegést azzal az esettel azono- 
sítani, a mikor a háztulajdonos a bérlőt jogtalanul kiteszi a 
bérletből, hiszen a munkabérszerződés jogi természete sines 
még tisztázva, kérdés, hogy nem a munkaerő, illetve energia 
eladása forog fenn ? 

Az alkalmazandó szabályokat tehát nem lehet előre meg- 
jelölni, de annyi bizonyos, hogy legalább a jogi egyenlő el* 
bánást kell biztosítani, a mi azonban soha sem lehet az egy 
szabály alá vonás. . 

A jogegyenlőség egy alsóbb foka a mindenkire nézve 
egyenlő jogi elbánás. A jogegyenlőség magasabb foka az el- 
különítés, a viszonyok s a személyek különös sajátságaihoz 
való alkalmazkodás.^ A munkások szövetkezése tekintetében 
csak az előbbi s alsóbb rendű jogegyenlőség követeléséig ju- 
tottunk^ de máris közbehangzik különböző oldalról a maga- 
sabb fokú jogegyenlőségnek ellentétes jelentésben vett köve- 
telése, mely az alapelvekben látszólag megegyezik a jogr 
egyenlőséget követelők alapelveivel. Ugyanígy okoskodnak, 
mint az egyenlőség követelői, nevezetesen így a feladatok és 
kötelességek különbözősége a jogok különbözőségének is alapja 
8 addig míg a vállalkozónak más kötelességei vannak, mint 
a munkásnak, más jogainak is kell lennie.^ Az ellentét már 
most itt kezdődik, mert a mig a jogegyenlőség követelői a 
több vagy terhesebb kötelesség ellenértékeként legalább annyi 
jogot követelnek, a mennyi joga másnak kevesebb vagy kisebb 
kötelességgel van, ha több vagy nagyobb jogot hiába köve- 
telnek; addig a másik oldal épen ellenkezőleg kevesebbet 
tart megadhatónak. 

A hol a munkások a vállalkozóval szemben erősebbek, 
rögtön felhangzik a védelem szükségessége utáni követelés, 
mert a jognak kötelessége a gyenge védelme ; de azt min- 
denki elfelejti, hogy a munkás állandóan és általában a gyen- 
gébb fél, tehát általános s állandó védelemre szorul, mig a 
vállalkozó gyengébb volta csak átmeneti^ lehet, ha egyáltalán 

* Nem is gondolunk itt arra az egyenlőségre, melyre Menger: 
Neue Staatslehre 82. s köv. lapjain czéloz. 

^ Wenkttem: ArbeitsvertragBgesetzgebung (1900.) 41. 1. 
•* Ezt elfelejti Wenkstem : i. m. 55. lap is. — Navratil : A gaz- 

lehetséges. A vállalkozó ezen erősebb voltánál fogva oly fel- 
tételek mellett köti a munkaszerződéseket, a milyenek mel* 
lett neki tetszik,^ a feltételeket diktálja s a munkásokra rá- 
kényszerítheti,^ a minek a lehetősége nem volna szabad, 
hogy meg legyen, a minek viszont csak úgy lehet útját állni, 
ha a munkások a szerződési feltételek megállapításánál épp 
úgy érvényesülnek, mint a munkaadók. Ma azonban a munka- 
szerződés kiegészítését tevő munkarend megáUapításába még 
beleszólása sincs a munkásoknak.^ Mert a mint helyesen 
állapítja meg Meszlény Artúr,* a munkarendet (1884 : XVII. 
t.-oz. 113. §.) a gyáros diktátori hatalommal szabja meg s 
ebben áUapítja meg az egyes munkás munkakörét, a munka- 
időt, a leszámolás idejét, a bérfizetés módját, a felmondás 
határidejét, a pénzbírságot stb., egy szóval úgy rendelkezik a 
munkással, mint egy neki alárendelt személylyel s tény, hogy 
nem teszi, sőt a törvényben sincs arra kötelezve, hogy a 
munkásnak a szerződéskötéskor a munkarendet megmu- 
tassa. Tény az is, hogy a munlsarend a munkásnak a 
gyárossal szembeni jogai és kötelességeinek úgy szólva egészét 
magába foglalja s mégis a gyáros ezt később is jogosítva van 
megváltoztatni. 

^ jogegyenlőség legelső követelménye tehát, hogy a 
mimkások szövetségei ép úgy elismertessenek, mint a hogy 
a kartelszerződéseket elismerik. Mert Brentano ^-nak teljesen 
igaza van : mind a kétféle koaliczió az azt kötők érdekének 
védelmére jő létre.® A mivel szemben igazán naivság azzal 
előállani, hogy a munkásszövetség azért nem ismerhető el, 

dasági élet és a jogi reád (1905) 44. 1. szerint a tőkés soha sem gyen- 
gébb a munkásnál. 

* ab Yberg: i. m. 113. 1. 

2 Smith: Wealth of Nations (Macculoch kiad. 1855. Edinbourg) : 30. 1. 

3 Kivételesen az 1891. évi német ipartörvény alapján a munká- 
soknak is biztosítva van a munkarendre való befolyás. De nálunk nincs, 
L 1884: XVn. t.-cz. 113. §. 

^ Magánjog politikai tanulmányok 185. 1. 

^ «Die Woche» 1899 jim. 24. « Moderné Grosskartelle u. Arbeiter- 
coalitionen.» 

^ Azt is mondja különben, hogy a sztrájk sokszor a jogegyenlő- 
ség kiküzdése érdekében folyik 1. Auerhcich, Lotz u, Zahn : i. m. Ein- 
leitung XXI. 1. 

mert az a jelen tevékenységét, csak a jövő sokkal nagyobb 
czéljának eszközéül tekinti. Az ilyen ellenvetésekből s abból, 
hogy a vállalkozók kartellja a munkásokra csak előnynyel 
jár, mert a munkát is biztosítja, sőt hogy a kartell az ösz- 
Bzesség érdekében is üdvös, * csak a legegyoldalubb felfogás 
tűnik ki, melylyel vitába bocsátkozni is felesleges. Mert ha 
megáll ez az állítás, akkor nemcsak ez a mai gazdasági rend, 
hanem még a középkori is tálszabad s helytelen, egyedül a 
munkaadók feltétlen rendelkezési joga a munkással, tehát a 
rabszolgaság a helyes. 

Az az állítás, hogy a munkások szövetségeinek azért 
nem lehet oly jogot adni, mint a vállalkozóknak, mert nem 
az összes munkások állanak szövetségben igaz ugyan, de az 
is áll, hogy nem az összes termelők állanak kartellben, tehát 
ezeknek kartell iránti joga sem volna elismerhető. 

Hogy a szervezetek határozzák meg a munkafeltételeket, 
ezek pedig a munkások kisebbsége, tetszetős kifogás, de még 
sem állhat meg, mivel az a körülmény, hogy kevesebb vagy 
többe a szervezett munkás, nem határoz, mert legfeljebb 
annyi áll, hogy a szervezett munkások vezetik a nem szer- 
vezetteket.* 

Mennyivel inkább a helyzet magaslatán áll Hicks-Beach 
volt angol keresk. miniszternek 1890 ápril 12-én mondott 
beszéde, mely szerint a gyárosok és munkások közötti egye* 
netlenségek akkor szüntethetők meg, ha a munkások szer- 
vezve vannak. * 

Yilágos már most ezekből az elmondottakból: 1. hogy 
a munkabérek a piaczi konjunktúrák alakulása szerint egyen- 
lősültek minden iparágban; 2. hogy a bérek nem a munka- 
képesség arányában emelkednek; 3. hogy az egyes munkás 
tényleg nem köt a munkáltatóval szerződést; 4. hogy a kol- 
lektív szerződések csupán a piaczi áralakulás megfigyelése 
alapján keletkeztek; 5. hogy a kollektív szerződéseket nem 

^ Wenkstem: ArbeitBvertragsgesetzgebung (1900.) 11. I. 

2 WenJcstem : Arb6it8vertragsgese*zgebung (1900.) : 27. 1. egye- 
nesen úgy beszél, mintha egy sztrájkoló állna szemben az összesség- 
gel B ez egy bimél sztrájkra a többit. 

* Idézve Auerbach, Lotz, Zahn: i. m. LXXV. 1. 

az ÖBSzeB érdekeltek közbenjöttével kötik. Ez elvekre való 
tekintettel kellene tehát a sztrájkot szabályozni s nem az 
individuális jog alapján. 

VI. Tisztába jővén ezzel, tisztába kell jönni azzal is, 
hogy a munkaerő bérbeadása a személy lekötésével is jár és 
azzal, hogy a munkás munkaerejét csak azért adja bérbe, 
hogy ez által megéljen. A munkás tehát a munkabéri szer- 
ződést kényszer hatása alatt és nem akaratának szabad elha- 
tározása alapján köti. De különben is, hogyan lehet a sze- 
mély lekötése és valamely áru szolgáltatása iránti szerződés- 
nél egyforma akaratelhatározásról beszélni. 

De elfogadva még ezt az alapot is, kétségtelen, hogy ez a 
viszonylagos akaratelhatározási szabadság sincs meg. Ennek 
a megvilágítása czéljából elég a munkabér statisztikára, a 
lakásstatisztikára, a nép elszegényedését és elnyomorodását 
megvilágító adatokra, a mindennap látható nagyvárosi és fa- 
lusi nyomoruságteli képekre utalni. A ki annak a bizonyítá- 
sára, hogy a szegény munkásnép ma mérhetetlen nyomor- 
ban van, adatokat követel, az az adatoknak sem fog hinni. 

A munkásosztályt állítottam szembe a munkáltatókkal s 
így nem is kell kutatnom azt, hogy minden konkrét esetben 
nem volt-e a munkás olyan nyomorban, hogy akaratelhatáro- 
zása a munkabéri szerződés kötésekor teljesen hiányzott, elég 
tudnom: 1. hogy a munkás megélhetésének egyetlen módja a 
munkaerő bérbeadása; 2. hogy a munkásság mint osztály a 
legnagyobb nyomorban van. 

Minden egyes munkásra nézve ebből már most megálla- 
pítható az akarat szabad elhatározásának hiánya a szerző- 
déskötéskor^ a minek következményeit a mai jogrend egyálta- 
lán nem hajlandó levonni, sőt épen ellenkezőleg külön bün- 
tető szankciókkal biztosítja a munkabéri szerződés megtar- 
tását. 

Eltekintve azonban ettől, kétségtelen tény^ hogy a mun- 
kás a munkabéri szerződéssel a maga rendes életmódját 
akarja biztosítani s a jogászi gondolkozás rendkívüli hiá- 
nyára vall, hogy ezt a körülményt a jogász meg nem érti s 
hogy ebben a tekintetben laikusok útmutatására szorul. S é 
tekintetben, ha nem is a konjunktúrák, banem a munkabéri 

szerződés külső körülményeiben beállott s előre nem látott 
nehézségek figyelembe vételét, már nálunk is ajánlják. így 
Ambrus Sándor^ Békésmegye alispánja 1906. első félévi je- 
lentésében ezeket mondja: «Arra is szükség volna^ bogy oly 
esetekben, midőn akár a mostoha időjárás, akár az eltöltött 
mnnkaidő tekintetében, akár bármely más okból a szerző- 
désileg elvállalt aratási munkálatok minősége megváltozik, 
a munkások a munkabérek méltányos módosítását, legfőként 
a rendesnél jóval tul menő munkaidő kárpótlásául utólag 
igényelhessék.!^ 

Még a külső körülmények szülte hátrányok viselése is a 
munkást terheli és ő lekötve marad az eredeti feltételek mel- 
lett a munka nehezebbé válása, . tehát kisebb jövedelmező- 
sége daczára. 8 mindez a helytelen elv, mely ellenkezik a 
munkabéri szerződés természetével, a jogászoknak nem tűnik 
fel s a munkások hátrányára hozott ujabb s ujabb törvények 
nem mozdítják meg a jogász közvéleményt. 

A munkabéri szerződés czélja kétségtelen a standard 
of life biztosítása. Ezt pedig a viszonyok alakítják ki s álla- 
pítják meg. Ez az életmód a viszonyok hatása alatt áll s 
olyan, mellyel a munkás megelégedve csak ritkán van, de 
melyet addig, míg a többség elfogadja, maga is elfogad. Amint 
a többség az életmódot, melynek a munkabér az alapja, ke- 
vesli, a munkabér emelését fogja követelni. A munkabért a 
kereslet s kínálat viszonya állapítja meg, mégis úgy, hogy a 
kínálat emelkedése sem lehet alkalmas arra, hogy a munka- 
bért a fentartási költségeken alul leszorítsa, de a fentartási 
költség is viszonylagos és rendes körülmények közt a család- 
tagok átlagos számának rendes életviszonyok melletti megél- 
hetés költségével egyenlő."^ Másrészről a munkabért nem a 
még szükséges utolsó, vagy néhány utolsó állapítja meg, ha- 
nem a munkások szervezett voltánál fogva a szükséges ösz- 
özesek többsége s a mennyiben még nem, úgy a törekvés oda 
irányul. Miután pedig ez csak akkor lehet, ha ezek mind, 
vagy legalább nagy részben a munkát nem találtak által 
nem pótolhatók, a mi egyúttal az . illető iparág virágzását 

* Lehmkuhl : i. m. 35. 1. a családi bért követeli tehát. 

is bizonyítja, vagy azt mindenesetre, bogy bátrányosan nem 
változott. 

Miután már most az életmód javítása a körülményektől 
függ, ezek a körülmények pedig nemcsak a fenti külsők, banem 
belsők is, t. i. az egy ágban alkalmazottak véleménye arra 
nézve, hogy munkájok feltételei nem megfelelők, ezen ha 
többségi vélemény, közvéleménynek nevezhető tényező befo- 
lyást csak úgy nyer az életmódra, ha a munkaadó a kifeje- 
zett vélemény előtt meghajolj vagy ha ezt tenni nem akarná, 
a meghajlást kikényszerítik. Az összes feltételek a bér és idő, 
a bánásmód, a munkán kívüli elbánás stb. mind hozzá tar- 
tozik a munkásoknak a vállalkozóval összefüggő munkafel- 
tételeihez, melyeknek megváltoztatása tehát a sztrájkkal elér- 
hető. Miután ez csak úgy történhetik, hogy az alkalmazottak 
kilépésével a munka megszűnik s nem akként, hogy újak 
lépnek be, a mi különben is csak az újonnan alkalmazottak 
helyzetét javítaná, az alkalmazottak munkabeszüntetési jogát 
el kell ismerni.^ 

Ez elismerés alapja az a tisztán jogi szabály, hogy az 
akaratnak a szerződéskötés esetén szabadnak kell lennie, már 
pedig a szerződéskötéskor legalább a szokott életmódból való 
engedés lebeg ijesztő árnyként a munkás felett, ha egyene- 
sen nem az éhhalál. Ha pedig ez utóbbi esetben még a lopás 
bűne alól is felmentjük a kenyeret lopót az akarat hiánya 
alapján, akkor legalább is következetes, hogy az első esetben 
az akaratnak hiányát, vagy nagyfokú befolyásoltságát álla- 
pítván meg, a szerződéses kötelesség alul felmentsük, ha az 
érdekelt munkások többsége megállapítja^ hogy a bér a meg- 
felelő életmódhoz nem elegendő. 

A sztrájk jogát tehát csak akkor lehet elismerni, ha a 
többség határozza el a sztrájkot.^ A mivel szemben különö- 

^ Le tribunal des pmd'hommes 1891 aug. 18-án ezzel ellenkező- 
leg kimondotta, hogy a munkások egy részének jogos 8ztráj]ga nem 
jogosít fel a szerződésszegésre. 

^ Ez a Millerand-íéle javaslatnak is kardinális pon^'a, mely ezen 
felül még azt mondja, hogy a sztrájk felett az Összes munkások sza- 
vazással döntenek, s minden héten ismétlik a szavazást a sztrájk fen- 
tartása vagy megszüntetése tárgyában. 

sen ait hozzák fel, hogy ez a muBkaBzabadság megsértése, 
mely pedig az egyes mimkásnak épp oly becses, mint a soka- 
ságnak,^ 

Ez a többségi elv a mnnkásügyek megoldásának egy 
más irányában is elfogadtatott alapul, nevezetesen azok ré- 
széről, a kik a coUectiv mnnka-szerződésnél vélik a mnnkás- 
kérdést megoldhatni.^ 

De indokolható a sztrájk azzal is, hogy a munkaszerző- 
dés csak addig kötelez, mig a viszonyok nem változnak, a 
mi az 1899 : XU. t.-cz. 16. §-ban is kifezést nyer, a mikor 
a föld, a viziy út- és vasútmunkásokra kimondja : «Ha a mun- 
kások a változott munkáltatás! viszonyok miatt a szerződés- 
ben meghatározott egységárak mellett a munkát teljesíthető- 
nek nem találják, új egyezkedésnek van helye. » A minek 
magyarázatául az indokolás azt mondja : «... ha könnyű 
módon munkálható földrétegre számítva kötik meg a felek 
a szerződést s kiderül, hogy csalódtak, mert nehéz szappa- 
nos talajú a föld: képtelenség volna a munkást arra köte- 
lezni, hogy az egész munkaidő alatt a könnyfi munka remé- 
nyében megállapított egynégkr mellett dolgozzonv." A munka 
béremelkedése esetén épen ily képtelenség a munkást arra 
kötelezni, hogy a régi áron dolgozzék, épen azért, ha már nem 
lehet a régi feltételek mellett mujtikást kapni, akkor az azok 
mellett létrejött szerződés tovább nem kötelez. Az a körül- 
mény, hogy ez a munkásszerzés lehetősége a sztrájk előtt 
formailag meg van-e vagy nincs, nem határoz, mert a sztrájk- 
kal beállott az az áUapot, hogy a régi feltételek mellett mun- 
kást kapni nem lehet. 

Tű. A munkabéri szerződés kötésénél tehát a munkál- 
tató, mint erősebb fél, áll szemben a gyenge munkással, 
esért tehát a jövőben erre a szerződésre is alkalmazni kel- 
lene az uzsora-ügyletre vonatkozó elveket. Mai tételes tör- 

^ Walddok-BouBseau véleménye 1. ah-Yberg: 108. 1. 

3 KoUekiiy munkaszerződés alatt az értjük, melyet egy szakba 
tartozó munk&Bok, több ngyane szakba tartozó vállalkozóval kötnek 
8 mely az egyes munkásokat és vállalkozókat kötelezi, ületve az egye- 
sek által kötött munkaszerződéseknek a koUectiv eo ipso részévé lesz. 

» Országgyűlési irományok (1899.) XXY. k. 247. 1. 

196 



Digitized by VjOOQIC 



vényünk szerint ez természetesen nem lehei De Tervezetünk 
957. §-a szerint majd lehet. E §. így szól: «SemmÍ8 különös 
sen minden oly szerződés, mely által az egyik fél a másik 
fél tapasztalatlanságának, könnyelműségének vagy szorult 
helyzetének felhasználásával a saját szolgáltatásának értékét 
aránytalanul meghaladó ellenszolgáltatást köt ki magának. » 

E kérdésben is megelőztek természetesen a külföldön s 
előbb belátták, hogy nem csak hitelügylet lehet uzsora ügy- 
let, hanemp minden más ügylet. Tudjuk, hogy valamennyi 
közt a munkabéri szerződéseknél fordul elő leggyakrabban, 
mert mindig tapasztalatlanabb s tudatlanabb s mindig szo- 
rult helyzetben van az egyik fél. 

A külföldi judikaturában számos határozattal találko- 
zunk, a miker a munkabéri szerződést azon az alapon, mi- 
vel a bér s- illetve jövedelem csekély, érvénytelenítik. így egy 
konkrét esetbén érvénytelennek mondotta ki a berlini biró- 
ság azt a munkabéri szerződést, mely egy kereskedő és el- 
árusítónő között oly feltétel mellett jött létre, hogy havi S5 
M. fizetésen kivül províziót fog kapni. Ez a provízió pedig 
másfél hónap alatt csak 56 fillért tett ki. Csakhogy a már tel- 
jesített munkáról sem feledkezett meg és ennek megfelelő 
díjazására is kötelezte a kereskedőt-^ 

Az eredeti szerződés érvénytelenítésének alapja világos. 
Kétségtelen, hogy a kilépett elárusítónő nemcsak a felmon- 
dás nélküli kilépésre volt jogosítva. Kétségtelen az is, hogy 
a mikor az összes alkalmazottak lépnek ki, a helyizet semmi- 
ben sem különbözik ettől az esettől. 

De nézzük már most azt az esetet, a mikor valamely 
szerződés a keletkezéskor nem uzsoraszerződés, azonban 
fennállásának tartama alatt azzá válik. A munkabéri szerző- 
dést rendszerint két heti, sok helyen egy heti sőt háromnapi 
felmondásra kötik s a törvény szerint próbaidőre. A mennyi- 
ben a felmondás be nem következik a szerződés továbbra is 
fennáll. Sokszor a felmondás úgy van szabályozva, különö- 
sen az egy-két heti felmondás mellett kötött szerződéseknél, 
hogy csak szombaton lehet felmondani, világos tehát^ hogy 

* Jogtudományi Közlöny 1905 okt. 20-iki sz. 

a szombat mindig egy-egy újabb meghosszabbítást jelent. 
S világos, hogy. ez idő alatt a munkás oly körülmények közé 
juthat, hogy a bérből nem tud már megélni. Lehet, hogy az 
a munkaszolgáltatás csökkenésével is jár, de ez közönyös, 
mert a munkás szolgáltatásánál az ő személyi lekötöttsége a 
fő. A munkaszolgáltatás kivétele, kisajtolása a munkáltató 
gondja kell, hogy legyen. 

Ilyen esetben tehát a munkás a munkát szintén felmon- 
dás nélkül abba fogja iiagyhatni, mert uzsoraszerződés. De 
fogják mondani, hiszen módjuk lett volna felmondani azok- 
nak, a kiknek nem tetszik. Csakhogy 1. nem csak az az 
uzsoraszerződés, melyet megtartanak, hanem az is, melyet 
meg nem tartanak; 2 a munkásság alacsonyabb értelmisé- 
génél fogva nehezebben érti meg a helyzetet 's így későn 
veszi észre, hogy uzsoraszerződést kötött; 3. cdak együttes 
fellépésének lehet eredménye, miután egyenkinti fellépés eset- 
tén a munkás fél, hogy még a hátrányos alkalmazást is el- 
veszti. Miért is csak a sztrájkkal segíthet magán. 

A munkabéri szerződés ilyen felbontása tehát nem szer- 
ződésszegés, sőt a meg nem felelő bérért teljesített munkáért 
még a munkások követelhetnek ^ellenértéket. Ezt az ellen- 
értéket ez időszerint azonban semmi módon sem sikerül el- 
nyerni, a munkások mintegy ellenértékeként a sztrájk óloknak 
az előbbi munkába való visszafogadását követelik. S legyen 
ez bár látszólag erőszak, mégis kétségtelen, hogy ellenérték 
a kisebb bérért teljesített munkáért. S így a munkásság ösz- 
tönszerű igazságérzetének megnyilatkozása. 

Mtekintve a Tervezet álláspontjától, kétségtelen ugyanis 
az, hogy nem kellett volna okvetlenül az uzsoraszerződés 
semmiségét kimondani, hanem az ellenérték adására való 
kötelezettséget. S a .munkabéri szerződésekre nézve ezt az 
elvet a szokásjog már ki is fejlesztette s azért ezekre nézve 
fenn is volna tartandó, illetve jogi szankcióval ellátandó. 
Mert most még csak szankció nélküli jogi szokás. 

Vin. A gazdasági tényezők oly irányú hatásának követ- 
kezménye, hogy a munkabérszerződés összes feltételei egyenlő- 
sülnek, azt a további következményt is maga után vonja, 
hogy az összes munkabérszerződésekre iparkodik a munkás- 

ság öfiszessége befolyást gyakorolni. Ez annál természetesebb, 
mert az ámczikknek csak egy részét készítvén, — azokkal, a kik 
együtt készítik el az egészet, egy bizonyos egyetemleges vi- 
szonyban állanak. E befolyás érvényesítésének módja: b, sztrájk. 
Helyesként fogadva el azt a tételt, bogy a munkásság össze- 
ségét minden egyes megkötött munkabérszerződés érdekeiben 
érinti, el kell fogadni a beavatkozás jogát is. E beavatkozás 
további alapja a munkabérszerződésnek a czélja i i., hogy a 
munkabérszerződés arra való, hogy a munkásnak egy bizo- 
nyos standard of lifejét biztosítsa és arra, hogy általa hely- 
zetén is fokozatosan javíthasson. Minden munkabérszerződés 
tehát azzal a hallgatólagos kikötéssel jő létre, hogy csak 
addig érvényes, a mig e czélt biztosítja. Ez a körülmény 
igazolja az úgynevezett szerződésszegés mellett létrejött 
sztrájkot is, mert hiszen olyan sztrájk, melynél formai szer- 
ződésszegés nem forog fenn, a jogelvek szempontjából vizs- 
gálat tárgyává sem tehető. 

Ennek daczára sokan mindezeket a körülményeket szem 
elől tévesztve állapították meg a sztrájk jogi természetét. 
E megállapítások természetesen ellenkeznek az általunk fent 
megjelölt álláspontban körülírttal, s ellenkeznek a kifejlett 
gazdasági viszonyokkal. 

A sztrájkot sokan akként vélték elbírálhatni, hogy ki- 
mondták rá azt, hogy delictum,^ tehát büntetendő, mások 
meg a munkaszerződés mai alakját hibáztatva, a szerződési 
szabadság hiányában látták a bajt, ebben az irányban köve- 
telnek tehát orvoslást. Sokan a munkások iránti jóindulatot 
színlelve, a sztrájkot azért mondották eltiltandónak, mert a 
munkásoknak ári Ez az állítás tettetés. Mert jól mondja 
Leroy-Beaulieu, a ki pedig nem szoczialista, hogy tévedés 
azt hinni, hogy a sztrájk ártott a munkásoknak, mert ellen- 
kezőleg hozzájárult ahhoz, hogy a vállalkozók a munkáso- 
kat respektálják, sok visszaélést megszüntetett és kizsákmá- 
nyolást megakadályozott.^ 

* V. ö. Jogt. Közi. 1905. óvf. 25. sz. Baumgarten M. próbaelöadá- 
sáról BZÓ16 tadÓBÍtást. 

^ Essai sur la repartition des ríchesses czimű értekezésében. 

Nem ! A sztrájk az egyetlen mód és eszköz ez ídőszerint 
arra, hogy a munkás magán a vállalkozó túlkapásaival szem- 
ben segítsen. A munkások összetartásának megnyilvánulása. 

Mindenekelőtt meg kell állapítanunk a sztrájk általános 
természetét, a mit a háborúval való összehasonlítás révén 
érhetni el legkönnyebben, mert a sztrájk gazdasági harcz, 
melynek jelentőséget az a körülmény ad, hogy közvetlen 
ezélja az, hogy a sztrájk alatt azokban az üzemekben egy- 
általán ne dolgozzanak, s nem az, hogy csak azok a mun- 
kások ne dolgozzanak, a kik eddig ott dolgoztak.^ A sztrájk 
természetét tehát czéljával állapíthatni meg, mely az új mun- 
kások szerződtetésének gátlásában nyilvánul.^ 

A sztrájkot sokan elfogadják jogosként, de csak akképen, 
hogy az a dolgozni nem akaróknak munkamegtagadása és 
eltávozása azzal, hogy a vállalkozó ott keressen magának 
munkásokat, a hol tud. De ez ellenkeznék úgy a sztrájk czél- 
jával, mint a többségi elvvel, melyet a gazdasági viszonyok 
fejlesztettek ki azzal, hogy a munkafeltételeket egyenlősítet- 
ték. A többségi elv csak akkor érvényesül, ha más munkás a 
többség ellenére az elhagyott helyekre be nem léphet. 

A minthogy az esetben, ha a coUektiv szerződés érvé- 
nyessége valakire kiterjed, ez nem is történhetik. 

A sztrájk különös természete már most úgy fejlődött, 
hogy jóllehet a sztrájkot nem a mimkások többsége hatá- 
rozta el, jóllehet a munka feltételeit sokan elfogadnák, mégsem 
vállalnak munkát, mert a munkások már most elismerik egy- 
más közt a sztrájkolóknak azt a jogát, hogy visszatérhesse- 
nek helyükre a sztrájk végeztével. A sztrájknak tehát már 
van, hogy úgy mondjuk : naturális jogi tartalma, melyet a 
bíróság előtt érvényesíteni ugyan nem lehet, de amelyet 
munkások és munkáltatók már is elismerteL A sztrájkjog 
tulajdonképen már teljesen ki van fejlesztve. Főfeltétele lévén 
a sztrájk sikerének az összetartás, a munkások kötelességük- 

^ Deutsche Juristenzeitung 1899. évf. 21. sz. Lilienthal czikke. 

2 De azért tolzás Wenckstem : Die Arbeitsyertragsgesetzgebung 
(1900.) 15. 1. véleménye, a ki azt mondja, hogy a sztrájk védőinek fél- 
fogása szerint a sztrájk egy bizonyos munkásosztálynak, bizonyos ked- 
vező feltételek melletti munkához való joga. 

nek tekintik az összetartást, a mely kétségtelenül igen sok 
áldozatot követel a munkások részéről.^ De minden barcz 
követel áldozatot, enélkül nincs győzelem. Miután tehát a 
sztrájk a társadalom két osztálya közötti harcz, a sztrájkjog 
tulajdonképen a barczjogboz, a nemzetközi joghoz hasonlít- 
ható, osztálykőzi jog, mely csak azok részéről ismerhető el, 
a kik elismerik, hogy a társadalmi osztályok egymással ellen- 
tétes érdekűek s így egymással küzdelemben állnak. 

Nagyon naiv felfogás volna azt hinni, hogy a rabszol- 
gaság, a jobbágyság törvényei eltörlésével az osztálykülönb- 
ség is megszűnt. Ha pedig nem szűnt meg, úgy ennek ha- 
tásai érezhetők kell, hogy legyenek, a minthogy kétségtele- 
nül érezhetők is a munkaszerződésben, mert akármennyire 
eltörülte is a törvényt a függő viszonyt, a személy feletti 
rendelkezést, a munkaszerződés mégis fenntartotta,^ a mi 
által ellentétbe kerül a hangoztatott jogelvekkel, a mi me- 
gint csak indokolttá teszi, hogy a munkás és munkaadó vi- 
szonyát ne a szerződésre vonatkozó általános elvek szerint 
döntsük el. 

IX. A sztrájk esetére sokan elfogadják azt az elvet, hogy 
a munkások egyenkint nem vonhatók felelősségre a szerződés- 
szegésért^ hanem csak a munkások szervezete, mely az sztráj- 
kot előidézte. 

Ennek a kérdésnek felvetése feltételezi a collectiv szer- 
ződéseket, de nem mintha ez esetben el volna fogadható ez 
az elv, hanem azért, hogy mégis némileg indokolt legyen 
ilyen eszmének a felvetése is. De ott a hol, mint nálunk, a 
collectiv szerződés jogilag általánosan nincs elismerve s egy- 
általán nincs szabályozva, a hol mint az 1898:11. t.-cz.-ben 
az egyéni munkabérszerződés szabályai szerint oldják meg, 
ott igazán lehetetlenség erről az elvről beszélni. 

A kérdést a rendszeres tárgyalás szempontjából nézve, 
két részre kell osztani: az elsőben arról kell szólni, ha col- 
lectiv szerződés nincs, a másodikban, arról, ha volt. 

^ Azt mondja Stenglein (cDentsche Juristenzeitungi 1899. évi 
25. Bz.) hogy az áldozatok meg volnának kimélhetők, megfelelő jogi sza- 
bályozás által. 

2 V. ö. Menger : Neue Staatslehre (1903.) 140. 1. és 146. 1. 

L A munkás szakegyletek anyagi felelősségének kunon- 
dása nem valamely jogi elv alkalmazása, hanem annak a 
törekvésnek a megvalósítása czéljából történik, mely a sztráj- 
kot minden eszközzel le akarja törni A hol azonban al- 
kalmazták, belátták azt, hogy ez elv segítségével a sztráj- 
kot nem lehet megszűntetni, a miért is ott ez elvet már el 
is vetették, a mi persze nem szolgálhat annak akadályául, 
hogy nálunk, mint mentöeszmét fel ne kapják. 

Jogászi szemmel nézve a kérdést, kétségtelen, hogy a 
munkásegylet a munkáltatóval nem szerződött s így vele 
szemben szerződésszegő fél nem lehet, kártérítésének alapja 
csak szerződésen kívüli Icártéritési kötelesség lehet De két- 
ségtelen az, hogy nem a szakegylet sztrájkol, hanem 
a munkások. A szakegylet, vagy más munkásegylet ugyan 
segélyezi a munkásokat, de megteszi azt sok egyes 
ember is, ha ez volna a kártérítés alapja, akkor ezeket köte- 
lezni kellene rá. Lehet, hogy azon az alapon vélik sokan a 
kérdést megoldhatónak, a mit a Tervezet 1 (1104) 104. §-a foglal 
magában. E szerint: «A ki mást egy harmadik személy irá- 
nyában fennálló kötelességének megszegésére szándékosan reá- 
bir . . . : a harmadiknak a kötelesség megszegéséből eredő 
káráért az adóssal egyetemleg felelős.* Csakhogy ez az 
elv sem lesz alkalmas a szakszervezetek felelősségének meg- 
állapítására, miután a szakszervezet, mint ilyen, nem bírhat 
senkit arra, hogy kötelességét ne teljesítse, ezt legfeljebb va- 
lamely tagja fogja tehetni, ennek az eljárásáért pedig alig 
lehet a fenti elv alapján a szakszervezetet felelőssé tenni. 

2. A colleotiv szerződések elismerése esetében a helyzet 
annyiban mutatna eltérő képet, a mennyiben akkor a szer- 
ződést kötő a munkásszakszervezei Kétségtelen, hogy a mun- 
kásság képviseletében kötött szerződés a képviseltekre is kö- 
telező, de csak rebus sic stantibus. A mint a körülmények 
vagy a megélhetési viszonyok változnak, már e kötelezett- 
ségnek meg kellett szűnnie. De itt nem is ez a kérdés, ha- 
nem az, hogy mi történjék a felelősség megállapításával. 
Kétségtelen, hogy ha szerződés teljesítéséről van szó, ezt 
csak a munkásoktól lehet követelni, ha nem teljesítik, jól- 
lehet kötelesek vele, akkor kártérítésre kötelesek, de csakis 

801 



Digitized by VjOOQIC 



Dr. Nagy Dezső elnök: 

T. Teljes- ülés! 

Azt hiszem, hogy a i jogászegylet nézetével találkozom, 
midőn a i előadó úrnak nagybecsű előadásáért az egylet 
nevében köszönetet mondok. A tárgy a milyen új, ép olyan 
érdekes is és különösen aktuális a mai időkben, a midőn a 
társadalmi viszonyok és ezekkel együtt a jogviszonyok is 
forrongásban és átalakulásban vannak és főleg érdekes és 
hasznos volt az előadás azért, mert ez a kérdés talán nem- 
sokára a törvényhozás elé is fog kerülni és a jogászegylet- 
nek egyik legfőbb és legszebb feladata az, hogy a törvény- 
hozási munkálatokat előkészítse és azoknak tudományos vitái- 
val irányt szabjon. 

Ez a felolvasás is minden tekintetben alkalmatos arra, 
hogy ezen czélnak megfeleljen és ezáltal a jogászegylet sú- 
lyát úgy az állami, mint a társadalmi életben megfelelő mér- 
tékben növelje. 

